**«Мемлекеттік кірістер органдары шешімдерінің нысандарын және бақыланатын шетелдік компанияға қатысу (бақылау жасау)**

**туралы өтініш нысанын бекіту туралы»**

**Қазақстан Республикасы Қаржы министрі бұйрығына**

(бұдан әрі – Жоба)

**ТҮСІНДІРМЕ ЖАЗБА**

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2.Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық акті жобасын қабылдау үшін негіздемелер және/немесе оны қабылдау қажеттілігінің басқа да негіздемелері**

Жоба 49-баптың 4-тармағының төртінші бөлігіне, 83-баптың 1-тармағының 3) тармақшасына, 113-баптың 2-тармағына және Қазақстан Республикасы Салық Кодексінің 336-бабына сәйкес әзірленді.

**3.Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай – ақ бюджет заңнамасында көзделген жағдайда-тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаражат бөлуді талап етпейді.

**4.Нормативтік құқықтық актінің жобасы қабылданған жағдайда халықтың кең ауқымы үшін болжамды әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және/немесе құқықтық салдарға әкеп соқпайды.

**5.Нақты мақсаттар мен күтілетін нәтижелердің мерзімдері**

Жобаның мақсаты мемлекеттік кірістер органдары шешімдерінің нысандарын және бақыланатын шетелдік компанияға қатысу(бақылау) мәселесі бойынша өтінішті іске асыру болып табылады.

Күтілетін нәтиже салық төлеушілер мен Мемлекеттік кірістер органдары арасындағы сенім дәрежесін жақсарту, салықтық әкімшілендіруді жетілдіру, салық төлеушінің қызметіне шамадан тыс араласуды болдырмау, сондай-ақ салық төлеушілерді салық міндеттемелерін өз бетінше орындауға ынталандыру болып табылады, нәтижесінде көлеңкелі экономика үлесінің қысқаруына әкеп соғады.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін оларды егжей-тегжейлі сипаттай отырып, күтілетін нәтижелердің нақты мақсаттары мен мерзімдері.**

Жобаны қабылдаудың мақсаты мемлекеттік кірістер органдары шешімдерінің нысандарын және бақыланатын шетелдік компанияға қатысу (бақылау) мәселесі бойынша өтініштерді бекіту болып табылады.

Күтілетін нәтиже салық төлеушілер мен Мемлекеттік кірістер органдары арасындағы сенім дәрежесін жақсарту, салықтық әкімшілендіруді жетілдіру, салық төлеушінің қызметіне шамадан тыс араласуды болдырмау, сондай-ақ салық төлеушілерді салық міндеттемелерін өз бетінше орындауға ынталандыру болып табылады, нәтижесінде көлеңкелі экономика үлесінің қысқаруына әкеп соғады.

**6. Заңнаманы нормативтік құқықтық актінің енгізілетін жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетінін көрсету) не мұндай қажеттіліктің болмауы.**

Қажет емес.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілерінің шығындарының төмендеуін және (немесе) ұлғаюын растайтын есеп айырысу нәтижелері.**

Қажет емес.

**Қазақстан Республикасының**

**Қаржы министрі М. Тәкиев**