**«Мемлекеттік кірістер органдары шешімдерінің нысандарын және бақыланатын шетелдік компанияға қатысу (бақылау ) мәселесі бойынша өтініш нысанын бекіту туралы» Қазақстан Республикасы Қаржы министрінің бұйрық жобасын қабылдаудың мүмкін болатын қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана Қазақстан Республикасының резиденті болып табылатын заңды және жеке тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Мұны бизнес қауымдастығы, оның ішінде шағын және орта бизнес өкілдері де салықтар мен бюджетке төленетін төлемдерді төлеу бойынша салықтық міндеттемелерін орындаудағы уақыт пен шығындардың қысқаруына байланысты оң қабылдауы мүмкін.

Жоба бизнесті жүргізуге, әсіресе адал салық төлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының жаңа Салық кодексінің 336-бабын іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, салықтық әкімшілендіруді жетілдіру, салық заңнамасын бұзушылықтарды жою хабарламасы , бақыланатын шетелдік компанияға қатысу (бақылау) өтініші, бақыланатын шетелдік компанияда тікелей немесе жанама, немесе конструктивті түрде қатысу үлестерін иеленетін немесе тікелей немесе жанама, немесе конструктивті бақылауы бар деп салық төлеуші-резидентті танитын шешіммен қамтамасыз ету болып табылады.

Сонымен қатар, бұл құқықтық сенімділікті арттырады және бизнеске әкімшілік жүктемені азайтады.

**3.Ақпараттық салдарын бағалау:**

Жоба бойынша ақпараттық салдарлар туындамайды, өйткені жоба хабарламаның нысанын, Мемлекеттік кірістер органдары шешімдерінің нысанын және салықтық әкімшілендіруді жетілдіру мақсатында бақыланатын шетелдік компанияға қатысу (бақылау) мәселесі бойынша өтінішті, Салық кодексінің баптарына сілтемені өзгерту бөлігінде жобаға өзгерістер енгізуді регламенттейді.

**4.Өзге де салдарын бағалау:**

Жоба салық төлеушілер мен Мемлекеттік кірістер органдары арасындағы сенім дəрежесін арттыруға, салықтық әкімшілендіруді жетілдіруге, салық төлеушінің қызметіне шамадан тыс араласуды болдырмауға, сондай-ақ салық төлеушілерді өз бетінше міндеттерін орындауға ынталандыруға бағытталған.

Жоба бизнес-қоғамдастық пен салық органдарының өзара іс-қимылының болжамдылығы мен ашықтығын қамтамасыз етуге ықпал етеді. Бұл мемлекет пен салық төлеушілер арасындағы сенімді нығайтады.

Қысқа мерзімді перспективада техникалық ақаулар немесе жекелеген пайдаланушылардың жүйеге наразылығы болуы мүмкін, бұл әзірлеушілерге техникалық қолдау көрсетудің күшейтілген қолдауын қажет етеді.

Ұзақ мерзімді перспективада жаңа Салық Кодексінің 336-бабын қолданудың тиімділігі мен сапасын арттыру күтілуде.

**Қазақстан Республикасының**

**Қаржы министрі М. Тәкиев**